ભરત યાજ્ઞિક/પીટર નઝારેથ, કાગવડ: વર્ષ 2010માં લેઉવા પાટીદારો દ્વારા સમાજની એકતા માટે સામાજિક કાર્યક્રમો પર થતા ખર્ચ ઘટાડવા માટે શ્રી ખોડલધામ ટ્રસ્ટની સ્થાપના કરી હતી. જો કે સમાજનો પ્રથમ હેતુ સમાજના કુળદેવી માતા ખોડિયારના ભવ્ય મંદિરનું નિર્માણ કરવાનું હતું. આ મંદિરના નિર્માણ માટે રાજકોટના કાગવડમાં જગ્યા પસંદ કરવામાં આવી. જાન્યુઆરીમાં 5 દિવસના પ્રાણ-પ્રતિષ્ઠા કાર્યક્રમ બાદ જેમાટે 20 લાખ શ્રદ્ધાળુઓ ઉમટી પડ્યા હતા ખોડલધામ શ્રદ્ધાળુઓ માટે ખુલ્લું મૂકવામાં આવ્યું હતું. જો પાટીદારોની શક્તિ અને એકતા બાબતે કોઈ શંકા હોય તો તેમાટે આ કાર્યક્રમ એક સારું શક્તિ પ્રદર્શન હતું.